CELEX: 42018X1858
Language: lt
Date: 1543363200000
Title: Jungtinių Tautų Europos ekonomikos komisijos (JT EEK) taisyklė Nr. 100 „Transporto priemonių tvirtinimo, atsižvelgiant į specialius elektrinės transmisijos reikalavimus, suvienodintos nuostatos“ pakeitimai [2018/1858]

28.11.2018   
            
            
               LT
            
            
               Europos Sąjungos oficialusis leidinys
            
            
               L 302/114
            
         
      Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti
      http://www.unece.org/trans/main/wp29/wp29wgs/wp29gen/wp29fdocstts.html
      Jungtinių Tautų Europos ekonomikos komisijos (JT EEK) taisyklė Nr. 100 „Transporto priemonių tvirtinimo, atsižvelgiant į specialius elektrinės transmisijos reikalavimus, suvienodintos nuostatos“ pakeitimai [2018/1858]
      Taisyklės Nr. 100, paskelbtos OL L 87, 2015 m. kovo 31 d., pakeitimai
      Įtraukta:
      
                   
               
               
                  02 serijos pakeitimų 2 papildymas. Įsigaliojimo data: 2016 m. sausio 29 d.
               
            
                   
               
               
                  2 serijos pakeitimų 3 papildymas. Įsigaliojimo data: 2016 m. birželio 18 d.
               
            Visame taisyklės tekste (įskaitant visus priedus) formuluotė „įkraunamoji energijos kaupimo sistema (ĮEKS)“ pakeičiama taip: „įkraunamoji elektros energijos kaupimo sistema (ĮEEKS)“.
      5.1–5.1.1.3 punktai pakeičiami taip:
      
         „5.1.   Apsauga nuo elektros smūgio
         Šie elektrinės saugos reikalavimai taikomi aukštosios įtampos šynoms su sąlyga, kad jos nesujungtos su išoriniais aukštosios įtampos maitinimo šaltiniais.
         5.1.1.   Apsauga nuo tiesioginio sąlyčio
         Apsauga nuo tiesioginio sąlyčio su įtampingosiomis dalimis reikalaujama ir transporto priemonėse, kuriose įrengtos bet kokios ĮEEKS tipas buvo patvirtintas pagal šios taisyklės II dalį.
         Įtampingosios dalys turi būti apsaugotos nuo tiesioginio sąlyčio ir turi atitikti 5.1.1.1 ir 5.1.1.2 punktų reikalavimus. Pertvarų, gaubtų, ištisinių izoliatorių ir kitų jungčių neturi būti galima atverti, atskirti, išardyti ar pašalinti nenaudojant įrankių.
         Tačiau jungtis (įskaitant transporto priemonės elektros maitinimo kištuką) leidžiama atskirti nenaudojant įrankių, jeigu jos atitinka vieną ar kelis iš šių reikalavimų:
         
                     a)
                  
                  
                     atskirtos jos atitinka 5.1.1.1 arba 5.1.1.2 punktų reikalavimus arba
                  
               
                     b)
                  
                  
                     įtaisomos po grindimis su užraktu, arba
                  
               
                     c)
                  
                  
                     turi užrakto mechanizmą. Kitos sudedamosios dalys nebūdamos jungties dalimi turi būti šalinamos tik naudojant įrankius siekiant atskirti jungtį, arba
                  
               
                     d)
                  
                  
                     įtampingųjų dalių įtampa (efektinė vertė) neviršija 60 V, jei tai yra nuolatinė srovė, arba 30 V, jei tai yra kintamoji srovė, praėjus ne daugiau kaip 1 sekundei nuo jungties atskyrimo.
                  
               5.1.1.1.   Siekiant apsaugoti atviras įtampingąsias dalis keleivių salone arba bagažinėje, užtikrinamas IPXXD apsaugos laipsnis.
         5.1.1.2.   Siekiant apsaugoti ne keleivių salone ar bagažinėje, o kitur esančias atviras įtampingąsias dalis, užtikrinamas IPXXB apsaugos laipsnis.“
      
      5.1.1.4–5.1.1.5.3 punktų (ankstesnių) numeriai keičiami į 5.1.1.3–5.1.1.4.3.